CELEX: 32005R1041
Language: sk
Date: 2005-06-29 00:00:00
Title: Nariadenie Komisie (ES) č. 1041/2005 z 29. júna 2005, ktorým sa mení a dopĺňa nariadenie (ES) č. 2868/95, ktorým sa vykonáva nariadenie Rady (ES) č. 40/94 o ochrannej známke Spoločenstva   (Text s významom pre EHP)

5.7.2005   
            
            
               SK
            
            
               Úradný vestník Európskej únie
            
            
               L 172/4
            
         NARIADENIE KOMISIE (ES) č. 1041/2005
   z 29. júna 2005,
   ktorým sa mení a dopĺňa nariadenie (ES) č. 2868/95, ktorým sa vykonáva nariadenie Rady (ES) č. 40/94 o ochrannej známke Spoločenstva
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na nariadenie Rady (ES) č. 40/94 z 20. decembra 1993 o ochrannej známke Spoločenstva (1), a najmä na jeho článok 157,
   keďže:
   
               (1)
            
            
               Podľa nariadenia (ES) č. 40/94 je potrebné prijať technické opatrenia na uplatnenie pokynov týkajúcich sa štandardných tlačív na rešeršnú správu, rozdelenia prihlášky a zápisu, zrušenia rozhodnutí, povolení a rozhodnutí, ktoré prijal jediný zástupca námietkového oddelenia alebo zrušovacieho oddelenia.
            
         
               (2)
            
            
               Po 10. marci 2008 bude systém rešerší ochranných známok Spoločenstva naďalej povinný, v súvislosti s platením za rešerš v registroch ochranných známok členských štátov, ktoré oznámili svoje vlastné rozhodnutie vykonať takéto rešerše, by sa mal stať dobrovoľným. Na zlepšenie kvality a kvôli jednotnosti tlačív rešeršnej správy sa v tomto nariadení predkladá štandardné tlačivo so základnými údajmi.
            
         
               (3)
            
            
               Vyhlásenie o rozdelení a registrácii musí byť v súlade s prvkami uvedenými v tomto nariadení. Nové zrušenie rozhodnutia alebo zápisu do registra ex officio Úradom pre harmonizáciu vnútorného trhu (ochranné známky a dizajny) (ďalej len „úrad“) musí byť v súlade s osobitným postupom stanoveným v tomto nariadení. Výnimočné prípady, pri ktorých je povinné splnomocnenie, sú uvedené. Obsahuje aj zoznam jednoduchých prípadov, v ktorých rozhodnutie môže prijať aj jediný zástupca námietkového oddelenia alebo zrušovacieho oddelenia.
            
         
               (4)
            
            
               Okrem toho je potrebné zmeniť a doplniť existujúce pravidlá, aby sa zlepšil a sprehľadnil postup pri zápise. Navyše by sa mali zmeniť určité procedurálne aspekty bez toho, aby sa zmenila podstata systému.
            
         
               (5)
            
            
               Aby sa vyhovelo osobitným možnostiam a postupom pri vypĺňaní tlačív elektronicky, menia a dopĺňajú sa nasledujúce ustanovenia: pravidlo 1 ods. 1 písm. c), pravidlo 3 ods. 2, pravidlo 61, pravidlo 72 ods. 4, pravidlo 79, pravidlo 82, pravidlo 89 ods. 1 a 2.
            
         
               (6)
            
            
               Elektronické podávanie a elektronické zverejňovanie prihlášok ochrannej známky Spoločenstva by malo uľahčiť celkový postup prihlasovania ochranných známok, a najmä podporiť prihlasovanie ochranných známok, ktoré ako také pozostávajú z farieb alebo zvukov, jasným, presným, obsažným, ľahko prístupným, zrejmým, trvalým a objektívnym reprodukovaním tejto známky. Technické podmienky, najmä formát dát pri zvukových súboroch, by mal stanoviť predseda úradu. Elektronické podanie ochranných známok, ktoré pozostávajú zo zvukov, môže sprevádzať elektronický zvukový súbor a tento súbor môže byť zahrnutý do elektronickej zverejnenej verzie prihlášky ochrannej známky Spoločenstva, aby sa tak uľahčil prístup verejnosti k samotnej zvukovej nahrávke.
            
         
               (7)
            
            
               Ustanovenia týkajúce sa postupu zamietnutia by sa mali celkovo prehodnotiť, aby sa špecifikovali požiadavky na prípustnosť, jasne uviedli právne dôsledky nedostatkov a ustanovenia prispôsobili chronologickému poriadku pri postupe.
            
         
               (8)
            
            
               Na základe dodatočnej kompetencie úradu preskúmať prípustnosť konverzie môže byť zamietnutie žiadosti o konverziu čiastkové v tom zmysle, že konverzia môže byť pre niektoré členské štáty prijateľná a pre iné neprijateľná. Okrem toho by mali byť pridané niektoré kritériá na preskúmanie absolútnych dôvodov z hľadiska jazyka členského štátu.
            
         
               (9)
            
            
               Pokiaľ ide o náklady, ktoré vzniknú neúspešnej strane v námietkovom alebo zrušovacom konaní, náhrada nákladov pri zastupovaní by mala byť obmedzená, ale v súčasnosti platná maximálna výška nákladov by mala byť mierne zvýšená vzhľadom na čas, ktorý uplynul od prijatia vykonávacieho nariadenia. Ak sa pozývajú svedkovia alebo znalci, takáto maximálna suma by nemala byť poskytnutá, náhrada výdavkov by však mala zahŕňať skutočné náklady, na ktoré majú títo svedkovia a znalci nárok.
            
         
               (10)
            
            
               Nariadenie Komisie (ES) č. 2868/95 (2) by sa preto malo zodpovedajúcim spôsobom zmeniť a doplniť.
            
         
               (11)
            
            
               Opatrenia stanovené v tomto nariadení sú v súlade so stanoviskom Výboru pre poplatky, implementačné pravidlá a postup odvolacieho senátu Úradu pre harmonizáciu vnútorného trhu (ochranné známky a dizajny),
            
         PRIJALA TOTO NARIADENIE:
   Článok 1
   Článok 1 nariadenia (ES) č. 2868/95 sa mení a dopĺňa takto:
   
               1.
            
            
               
                  Pravidlo 1 ods. 1 sa mení a dopĺňa takto:
               
               
                           a)
                        
                        
                           písm. b) sa nahrádza takto:
                           
                                       „b)
                                    
                                    
                                       meno, adresu a štátnu príslušnosť prihlasovateľa a štát, v ktorom má bydlisko alebo svoje sídlo alebo podnik. Mená fyzických osôb sa uvádzajú v poradí: priezvisko a meno (mená). Názvy právnických osôb, ako aj orgánov patriacich pod článok 3 nariadenia sa uvádzajú pod ich úradným označením a uvedie sa pri nich aj právna forma, ktorá môže byť skrátená zvyčajným spôsobom. Môžu sa uviesť telefónne a faxové čísla, adresa elektronickej pošty a podrobné údaje o iných komunikačných prostriedkoch na prenos údajov, prostredníctvom ktorých prihlasovateľ môže prijímať oznámenia. Každý prihlasovateľ v zásade uvádza iba jednu adresu. Ak je uvedených viacero adries, zohľadňuje sa iba tá, ktorá je uvedená na prvom mieste okrem prípadu, keď prihlasovateľ označí jednu z adries ako adresu na doručovanie;“
                                    
                                 
                     
                           b)
                        
                        
                           v písm. c) sa pridáva tento text:
                           „alebo odkaz na zoznam tovarov a služieb staršej prihlášky ochrannej známky Spoločenstva;“
                        
                     
                           c)
                        
                        
                           písm. k) sa nahrádza takto:
                           
                                       „k)
                                    
                                    
                                       podpis prihlasovateľa alebo jeho zástupcu v súlade s pravidlom 79;“
                                    
                                 
                     
                           d)
                        
                        
                           pridáva sa bod 1:
                           
                                       „l)
                                    
                                    
                                       ak je to vhodné, žiadosť o rešerš uvedená v článku 39 ods. 2 nariadenia“.
                                    
                                 
                     
         
               2.
            
            
               
                  Pravidlo 3 ods. 1 sa mení a dopĺňa takto:
               
               
                           a)
                        
                        
                           Odsek 2 sa nahrádza takto:
                           
                                       „2.
                                    
                                    
                                       Okrem prípadov uvedených v odseku 1 a prípadu, keď sa prihláška vypĺňa elektronicky, sa ochranná známka vyobrazí na hárku papiera odlišnom od hárku, na ktorom je text prihlášky. Hárok papiera, na ktorom sa vyobrazí ochranná známka, nesmie mať väčší formát ako DIN A 4 (výška 29,7 cm, šírka 21 cm) a plocha, na ktorej je vyobrazenie, nesmie byť väčšia ako 26,2 cm × 17 cm. Na ľavej strane musí byť voľný okraj so šírkou najmenej 2,5 cm. Ak to nie je zrejmé, správne umiestnenie známky na každom vyobrazení sa naznačí uvedením slova „hore“. Vyobrazenie známky musí mať takú kvalitu, aby umožnila jej zmenšovanie a zväčšovanie na plochu, ktorá nie je širšia ako 8 cm a vyššia ako 16 cm, tak aby mohla byť uvedená vo Vestníku ochranných známok Spoločenstva.“
                                    
                                 
                     
                           b)
                        
                        
                           Odseky 5 a 6 sa nahrádzajú takto:
                           
                                       „5.
                                    
                                    
                                       Ak sa žiada o zápis vo farebnom vyhotovení, vyobrazenie známky podľa odseku 2 je farebné. Farby, z ktorých známka pozostáva, sa uvedú aj slovne a môže sa pridať aj odkaz na štandardný farebný kód.
                                    
                                 
                                       6.
                                    
                                    
                                       Ak sa žiada o registráciu zvuku, predložená ochranná známka musí pozostávať z grafického záznamu tohto zvuku, teda notového záznamu; ak sa prihláška podáva prostredníctvom elektronického média, jej súčasťou je elektronický zvukový súbor. Predseda úradu určí formáty a maximálnu veľkosť elektronického súboru.“
                                    
                                 
                     
         
               3.
            
            
               
                  Odsek 4 sa nahrádza takto:
               
               „Pravidlo 4
               Poplatky za prihlášku
               Za prihlášku treba zaplatiť tieto poplatky:
               
                           a)
                        
                        
                           základný poplatok;
                        
                     
                           b)
                        
                        
                           poplatok za každú triedu prevyšujúcu tri triedy, do ktorej dané tovary alebo služby patria v súlade s pravidlom 2;
                        
                     
                           c)
                        
                        
                           prípadne poplatok za rešerš.“
                        
                     
         
               4.
            
            
               
                  Vkladá sa pravidlo 5a tohto znenia:
               
               „Pravidlo 5a
               Rešeršná správa
               Rešeršné správy sa pripravujú s použitím štandardných formulárov, ktoré obsahujú aspoň tieto informácie:
               
                           a)
                        
                        
                           názov ústredného úradu priemyselného vlastníctva, ktorý uskutočnil rešerš;
                        
                     
                           b)
                        
                        
                           počet prihlášok ochrannej známky alebo zápisov uvedených v rešeršnej správe;
                        
                     
                           c)
                        
                        
                           dátum prihlášky, prípadne dátum prioritných prihlášok alebo zápisov uvedených v rešeršnej správe;
                        
                     
                           d)
                        
                        
                           dátum zápisov ochranných známok uvedených v rešeršnej správe;
                        
                     
                           e)
                        
                        
                           názov a kontaktnú adresu prihlasovateľa ochranných známok alebo zápisy uvedené v rešeršnej správe;
                        
                     
                           f)
                        
                        
                           vyobrazenie prihlásených alebo zapísaných ochranných známok uvedených v rešeršnej správe;
                        
                     
                           g)
                        
                        
                           uvedenie tried podľa Nicejskej klasifikácie, do ktorých sú prihlásené alebo zapísané staršie národné ochranné známky, alebo tovary a služby, pre ktoré sú ochranné známky uvedené v rešeršnej správe prihlásené alebo zapísané.“
                        
                     
         
               5.
            
            
               
                  V pravidle 6 ods. 1 sa pridáva táto veta:
               
               „Ak je staršia prihláška prihláškou ochrannej známky Spoločenstva, úrad ex officio pripojí kópiu staršej prihlášky do spisu prihlášky ochrannej známky Spoločenstva.“
            
         
               6.
            
            
               
                  Pravidlo 8 ods. 2 sa nahrádza takto:
               
               
                           „2.
                        
                        
                           Ak si prihlasovateľ želá uplatňovať senioritu jednej alebo viacerých už zapísaných ochranných známok, ako je uvedené v článku 34 nariadenia, po podaní prihlášky podá vyhlásenie o seniorite s uvedením členského štátu alebo členských štátov, v ktorom/ktorých je táto známka zapísaná, čísla a dátumu príslušného zápisu a tovary a služby, pre ktoré je známka zapísaná, v lehote dvoch mesiacov odo dňa podania. Dôkazy požadované na základe odseku 1 sa predložia úradu do troch mesiacov od prijatia vyhlásenia o seniorite.“
                        
                     
         
               7.
            
            
               
                  Pravidlo 10 sa nahrádza takto:
               
               „Pravidlo 10
               Rešerše vykonávané národnými úradmi
               
                           1.
                        
                        
                           Ak sa pri podaní prihlášky ochrannej známky Spoločenstva nepožaduje rešeršná správa uvedená v článku 39 ods. 2 uvedeného nariadenia alebo ak sa poplatok za rešerš uvedený v pravidle 4 písm. c) nezaplatil v lehote určenej na zaplatenie základného poplatku za prihlášku, ústredné úrady priemyselného vlastníctva nevykonajú k prihláške rešerš.
                        
                     
                           2.
                        
                        
                           Medzinárodný zápis s vyznačením Európskeho spoločenstva nie je predmetom rešerše na ústrednom úrade priemyselného vlastníctva, ak sa úradu nepodá žiadosť o rešerš podľa článku 39 ods. 2 nariadenia do jedného mesiaca odo dňa, keď medzinárodný úrad ústrednému úradu oznámi medzinárodnú registráciu alebo ak v rovnakej lehote nebol zaplatený poplatok za rešerš.“
                        
                     
         
               8.
            
            
               
                  Písm. c) pravidla 12 sa nahrádza takto:
               
               
                           „c)
                        
                        
                           vyobrazenie známky spolu s údajmi a opismi uvedenými v pravidle 3; ak je vyobrazenie známky farebné alebo sčasti farebné, jeho reprodukcia bude farebná a zobrazí farbu alebo farby, z ktorých známka pozostáva, ako aj prípadne špecifikovaný farebný kód.“
                        
                     
         
               9.
            
            
               
                  V pravidle 13 písm. c) sa odseky 1 a 2 vypúšťajú.
               
            
         
               10.
            
            
               
                  Vkladá sa pravidlo 13a tohto znenia:
               
               „Pravidlo 13a
               Rozdelenie prihlášky
               
                           1.
                        
                        
                           Vyhlásenie o rozdelení prihlášky podľa článku 44a nariadenia obsahuje:
                           
                                       a)
                                    
                                    
                                       číslo spisu podanej prihlášky;
                                    
                                 
                                       b)
                                    
                                    
                                       názov a adresu prihlasovateľa v súlade s pravidlom 1 ods. 1 písm. b);
                                    
                                 
                                       c)
                                    
                                    
                                       zoznam tovarov a služieb, na ktoré sa vzťahuje rozdelená prihláška, alebo ak sa má dosiahnuť rozdelenie prihlášky na viac častí, zoznam tovarov a služieb každej rozdelenej prihlášky;
                                    
                                 
                                       d)
                                    
                                    
                                       zoznam tovarov a služieb, ktoré ostávajú v pôvodnej prihláške.
                                    
                                 
                     
                           2.
                        
                        
                           Ak úrad zistí, že požiadavky stanovené v odseku 1 nie sú splnené alebo že zoznam tovarov a služieb, ktoré sú súčasťou rozdelenej prihlášky, je sčasti rovnaký so službami a tovarmi, ktoré ostávajú v pôvodnej prihláške, vyzve prihlasovateľa, aby zistené chyby napravil v ním určenej lehote.
                           Ak sa pred uplynutím lehoty chyby neopravia, úrad zamietne vyhlásenie o rozdelení prihlášky.
                        
                     
                           3.
                        
                        
                           Lehoty uvedené v článku 44a ods. 2 písm. b) nariadenia, počas ktorých vyhlásenie o rozdelení prihlášky nie je prípustné, sú:
                           
                                       a)
                                    
                                    
                                       lehota pred stanovením dátumu podania;
                                    
                                 
                                       b)
                                    
                                    
                                       lehota troch mesiacov po zverejnení prihlášky, ktorá je stanovená v článku 42 ods. 1 nariadenia;
                                    
                                 
                                       c)
                                    
                                    
                                       lehota po dátume vydania výzvy na zaplatenie poplatku za zápis, uvedeného v pravidle 23 ods. 1.
                                    
                                 
                     
                           4.
                        
                        
                           Ak úrad zistí, že vyhlásenie o rozdelení prihlášky je podľa článku 44a nariadenia alebo podľa odseku 3 písm. a) a b) nariadenia neprípustné, vyhlásenie o rozdelení zamietne.
                        
                     
                           5.
                        
                        
                           Úrad založí osobitný spis s rozdelenou prihláškou. Pozostáva z kompletnej kópie spisu pôvodnej prihlášky vrátane vyhlásenia o rozdelení a príslušnej korešpondencie. Úrad rozdelenej prihláške pridelí nové prihlasovacie číslo.
                        
                     
                           6.
                        
                        
                           Ak sa vyhlásenie o rozdelení vzťahuje na prihlášku, ktorá už bola zverejnená podľa článku 40 nariadenia, rozdelenie sa zverejní vo Vestníku ochranných známok Spoločenstva. Rozdelená prihláška sa zverejňuje; zverejnenie obsahuje údaje a opisy uvedené v pravidle 12. Zverejnením sa nezačína nová lehota na podanie námietok.“
                        
                     
         
               11.
            
            
               
                  Pravidlá 15 a 20 sa nahrádzajú takto:
               
               „Pravidlo 15
               Oznámenie o námietkach
               
                           1.
                        
                        
                           Oznámenie o námietkach možno podať na základe jednej alebo viacerých starších známok v zmysle článku 8 ods. 2 nariadenia (staršie známky) a/alebo jedného alebo viacerých starších práv v zmysle článku 8 ods. 4 nariadenia (staršie práva), ak staršie známky alebo staršie práva patria rovnakému majiteľovi alebo majiteľom. Ak má staršia známka alebo staršie právo viac ako jedného majiteľa (spoluvlastníctvo), námietky môže podať ktorýkoľvek z nich alebo všetci.
                        
                     
                           2.
                        
                        
                           Oznámenie o námietke obsahuje:
                           
                                       a)
                                    
                                    
                                       číslo spisu prihlášky, voči ktorej sú podané námietky, a meno prihlasovateľa ochrannej známky Spoločenstva;
                                    
                                 
                                       b)
                                    
                                    
                                       jednoznačnú identifikáciu staršej známky alebo staršieho práva, voči ktorému/ktorej sa namieta, najmä:
                                       
                                                   i)
                                                
                                                
                                                   ak sa pri podávaní námietok vychádzalo zo staršej známky podľa článku 8 ods. 2 písm. a) alebo b) nariadenia alebo ak sa námietky zakladajú na článku 8 ods. 3 nariadenia, uvedenie čísla spisu alebo čísla zápisu staršej známky, údaj o tom, či je staršia známka zapísaná alebo či je prihlásená na zápis, ako aj uvedenie členských štátov, prípadne Beneluxu, v ktorých alebo pre ktoré je staršia známka chránená, alebo prípadne údaj, že ide o ochrannú známku Spoločenstva;
                                                
                                             
                                                   ii)
                                                
                                                
                                                   ak sa námietky zakladajú na všeobecne známej známke podľa článku 8 ods. 2 písm. c) nariadenia, údaj o členskom štáte, v ktorom je známka všeobecne známa, a buď údaje, ktoré sú uvedené v bode i), alebo vyobrazenie známky;
                                                
                                             
                                                   iii)
                                                
                                                
                                                   ak sa námietky zakladajú na staršom práve podľa článku 8 ods. 4, údaje o jeho druhu a charaktere, opis staršieho práva a údaje o tom, či toto staršie právo existuje v celom Spoločenstve alebo v jednom či viacerých členských štátoch, a ak áno, údaje o týchto členských štátoch;
                                                
                                             
                                 
                                       c)
                                    
                                    
                                       dôvody, na ktorých sa námietky zakladajú, najmä vyhlásenie o tom, že príslušné požiadavky podľa článku 8 ods. 1, 3, 4 a 5 nariadenia sú splnené;
                                    
                                 
                                       d)
                                    
                                    
                                       dátum podania a prípadne dátum zápisu a dátum priority staršej známky, ak ide o nezapísanú všeobecne známu ochrannú známku;
                                    
                                 
                                       e)
                                    
                                    
                                       vyobrazenie staršej známky vo forme, v akej bola zapísaná alebo prihlásená na zápis; ak je staršia známka farebná, jej zobrazenie je farebné;
                                    
                                 
                                       f)
                                    
                                    
                                       tovary a služby, voči ktorým sa namieta;
                                    
                                 
                                       g)
                                    
                                    
                                       ak sa námietky zakladajú na staršej známke, ktorá má dobré meno podľa článku 8 ods. 5 nariadenia, údaj o členskom štáte, v ktorom má známka dobré meno, a tovar a služby, na ktoré sa vzťahuje;
                                    
                                 
                                       h)
                                    
                                    
                                       pokiaľ ide o namietajúcu stranu:
                                       
                                                   i)
                                                
                                                
                                                   názov a adresu namietajúcej strany v súlade s pravidlom 1 ods. 1 písm. b);
                                                
                                             
                                                   ii)
                                                
                                                
                                                   ak namietajúca strana určila svojho zástupcu, meno a firemnú adresu zástupcu v súlade s pravidlom 1 ods. 1 písm. e);
                                                
                                             
                                                   iii)
                                                
                                                
                                                   ak sú námietky podané na základe licencie alebo ak ich podáva osoba, ktorá je na základe príslušného zákona členskej krajiny oprávnená uplatňovať staršie právo, vyhlásenie na tento účel a údaje týkajúce sa splnomocnenia alebo oprávnenia podať námietky.
                                                
                                             
                                 
                     
                           3.
                        
                        
                           Oznámenie o námietkach môže obsahovať:
                           
                                       a)
                                    
                                    
                                       údaje o tovaroch a službách, voči ktorým sú vznesené námietky; ak takéto údaje chýbajú, vychádza sa z toho, že námietky sa týkajú všetkých tovarov a služieb, ktoré sú predmetom prihlášky;
                                    
                                 
                                       b)
                                    
                                    
                                       odôvodnenie, v ktorom sa uvedú najdôležitejšie skutočnosti a argumenty, na ktorých sa zakladajú námietky, a príslušné dôkazy.
                                    
                                 
                     
                           4.
                        
                        
                           Ak sa námietky zakladajú na viacerých starších známkach alebo staršom práve, odsek 2 a 3 sa uplatní na každé z týchto práv.
                        
                     Pravidlo 16
               Používanie jazykov v oznámení o námietkach
               
                           1.
                        
                        
                           Lehota uvedená v článku 115 ods. 6 nariadenia, v ktorej má namietajúca strana poskytnúť preklad svojich námietok, je jeden mesiac od uplynutia lehoty na podanie námietok.
                        
                     
                           2.
                        
                        
                           Ak namietajúca strana alebo prihlasovateľ pred dátumom, ktorý sa považuje za začiatok námietkového konania podľa pravidla 18 ods. 1, informuje úrad, že prihlasovateľ a namietajúca strana sa dohodli na inom jazyku námietkového konania podľa článku 115 ods. 7 nariadenia, namietajúca strana v prípade, ak oznámenie o námietkach nebolo predložené v dohodnutom jazyku, predloží preklad oznámenia o námietkach do tohto jazyka v lehote do jedného mesiaca od uvedeného dátumu. Ak sa preklad neposkytne alebo sa poskytne neskoro, jazyk konania ostáva nezmenený.
                        
                     Pravidlo 16a
               Oznámenie prihlasovateľovi
               Všetky oznámenia o námietkach a všetky dokumenty, ktoré predloží namietajúca strana, ako aj všetky oznámenia úradu určené jednej zo strán pred uplynutím obdobia uvedeného v pravidle 18 úrad zasiela druhej strane na účel poskytnutia informácie o začatí námietkového konania.
               Pravidlo 17
               Preskúmanie prípustnosti
               
                           1.
                        
                        
                           Ak sa v lehote vyhradenej na podanie námietok nezaplatil príslušný poplatok, námietky sa nepovažujú za podané. Ak sa poplatok za námietky zaplatil po uplynutí lehoty na podanie námietok, vráti sa namietajúcej strane.
                        
                     
                           2.
                        
                        
                           Ak sa námietky nepodajú v lehote na podanie námietok alebo ak sa v podaných námietkach jasne neuvedie prihláška, voči ktorej sa podávajú námietky, alebo staršia známka, alebo staršie právo, na ktorom sa zakladajú námietky podľa pravidla 15 ods. 2 písm. a) a b), alebo ak námietky neobsahujú dôvody podľa pravidla 15 ods. 2 písm. c), a ak sa tieto nedostatky neodstránia pred uplynutím lehoty na podanie námietok, úrad zamietne námietky ako neprípustné.
                        
                     
                           3.
                        
                        
                           Ak namietajúca strana nepredloží preklad, ako to požaduje pravidlo 16 ods. 1, námietky sa zamietnu ako neprípustné. Ak namietajúca strana predloží neúplný preklad, časť podania námietok, ktorá nie je preložená, sa pri skúmaní prípustnosti nebude brať do úvahy.
                        
                     
                           4.
                        
                        
                           Ak podanie námietok nie je v súlade s inými ustanoveniami pravidla 15, úrad o tom informuje namietajúcu stranu a vyzve ju, aby odstránila zistené nedostatky v lehote do dvoch mesiacov. Ak pred uplynutím lehoty nedostatky nie sú odstránené, úrad zamietne námietky ako neprípustné.
                        
                     
                           5.
                        
                        
                           Každé zistenie podľa odseku 1, že oznámenie námietok sa považuje za nepodané, a každé rozhodnutie zamietnuť námietky ako neprípustné podľa odsekov 2, 3 a 4 sa oznámi prihlasovateľovi.
                        
                     Pravidlo 18
               Začiatok námietkového konania
               
                           1.
                        
                        
                           Ak sú podľa pravidla 17 námietky prípustné, úrad pošle stranám oznámenie o tom, že námietkové konanie sa bude považovať za začaté po uplynutí dvoch mesiacov od prijatia tohto oznámenia. Toto obdobie možno predĺžiť maximálne na 24 mesiacov, ak obe strany pred uplynutím pôvodnej lehoty predložia žiadosti na takéto predĺženie.
                        
                     
                           2.
                        
                        
                           Ak je prihláška v rámci lehoty uvedenej v odseku 1 vzatá späť alebo sa obmedzí na tovary a služby, voči ktorým nie sú podané námietky, alebo úrad dostane informáciu o urovnaní sporu medzi oboma stranami, alebo sa prihláška zamietne v paralelných konaniach, námietkové konanie sa zastaví.
                        
                     
                           3.
                        
                        
                           Ak v lehote uvedenej v odseku 1 prihlasovateľ obmedzí prihlášku vypustením niektorých tovarov a služieb, voči ktorým nie sú podané námietky, úrad vyzve namietajúcu stranu v lehote, ktorú stanoví, vyjadriť sa, či táto strana zotrváva na svojich námietkach, a ak áno, voči ktorým uvedeným tovarom a službám. Ak namietajúca strana vezme svoje námietky späť so zreteľom na obmedzenia, námietkové konanie sa zastaví.
                        
                     
                           4.
                        
                        
                           Ak sa pred uplynutím lehoty uvedenej v odseku 1 námietkové konanie zastaví podľa odseku 2 alebo 3, o nákladoch konania sa nerozhoduje.
                        
                     
                           5.
                        
                        
                           Ak sa pred uplynutím lehoty uvedenej v odseku 1 námietkové konanie zastaví vzatím späť alebo obmedzením prihlášky alebo podľa odseku 3, poplatok za podanie námietok bude vrátený.
                        
                     Pravidlo 19
               Odôvodnenie námietok
               
                           1.
                        
                        
                           Úrad poskytne namietajúcej strane príležitosť predložiť fakty, dôkazy a argumenty na podporu svojich námietok, alebo doplniť akékoľvek fakty, dôkazy a argumenty, ktoré už boli predložené podľa pravidla 15 ods. 3 v lehote, ktorú určil a ktorá je najmenej 2 mesiace a začína sa dňom začatia námietkového konania v súlade s pravidlom 18 ods. 1.
                        
                     
                           2.
                        
                        
                           V lehote uvedenej v odseku 1 namietajúca strana predloží aj dôkaz existencie, platnosti a rozsahu ochrany svojej staršej známky, ako aj dôkaz svojej oprávnenosti podať námietky. Namietajúca strana predloží najmä tento dôkaz:
                           
                                       a)
                                    
                                    
                                       ak sa námietky zakladajú na ochrannej známke, ktorá nie je ochrannou známkou Spoločenstva, ako dôkaz o jej udelení alebo zapísaní sa predloží:
                                       
                                                   i)
                                                
                                                
                                                   ak známka ešte nie je zapísaná, kópia príslušného potvrdenia o podaní alebo podobný dokument vydaný úradom, na ktorom bola podaná prihláška ochrannej známky, alebo
                                                
                                             
                                                   ii)
                                                
                                                
                                                   ak je ochranná známka zapísaná, kópiu príslušného potvrdenia o zápise a podľa potreby posledného potvrdenia o obnovení, v ktorom je uvedené, že lehota ochrany ochrannej značky je dlhšia ako lehota uvedená v odseku 1, a všetky jej predĺženia alebo rovnocenné dokumenty vydané úradom, ktorý ochrannú známku zapísal;
                                                
                                             
                                 
                                       b)
                                    
                                    
                                       ak sa námietky zakladajú na všeobecne známej známke podľa článku 8 ods. 2 písm. c) nariadenia, dôkaz o tom, že táto známka je všeobecne známa na príslušnom území;
                                    
                                 
                                       c)
                                    
                                    
                                       ak sa námietky zakladajú na známke s dobrým menom podľa článku 8 ods. 5 nariadenia, okrem dôkazov uvedených v písm. a) tohto odseku, dôkaz o tom, že známka má dobré meno, ako aj dôkazy alebo argumenty, z ktorých vyplýva, že neopodstatnené používanie známky by nečestným spôsobom využívalo výhody známky s dobrým menom alebo by narúšalo osobitné postavenie alebo dobré meno staršej ochrannej známky;
                                    
                                 
                                       d)
                                    
                                    
                                       ak sa námietky zakladajú na staršom práve podľa článku 8 ods. 4 nariadenia, dôkaz o jeho nadobudnutí, trvaní a rozsahu ochrany tohto práva;
                                    
                                 
                                       e)
                                    
                                    
                                       ak sa námietky zakladajú na článku 8 ods. 3 nariadenia, dôkaz namietajúcej strany o vlastníctve a o druhu právneho vzťahu k agentovi alebo zástupcovi.
                                    
                                 
                     
                           3.
                        
                        
                           Informácia a dôkaz uvedený v odsekoch 1 a 2 je v jazyku konania alebo je preklad priložený. Preklad sa predkladá v lehote stanovenej na predloženie pôvodného dokumentu.
                        
                     
                           4.
                        
                        
                           Úrad neberie do úvahy písomne predložené dokumenty alebo ich časti, ktoré neboli predložené alebo ktoré neboli preložené do jazyka konania v lehote, ktorú stanovil úrad.
                        
                     Pravidlo 20
               Preskúmanie námietok
               
                           1.
                        
                        
                           Ak až do uplynutia lehoty uvedenej v pravidle 19 ods. 1 namietajúca strana nedokázala existenciu, platnosť a rozsah ochrany svojej staršej ochrannej známky alebo staršieho práva ani svoje oprávnenie podať námietky, námietky sa zamietnu ako neopodstatnené.
                        
                     
                           2.
                        
                        
                           Ak sa námietky nezamietnu podľa odseku 1, úrad postúpi podanie prihlasovateľovi a vyzve ho, aby v lehote stanovenej úradom poskytol svoje stanovisko.
                        
                     
                           3.
                        
                        
                           Ak prihlasovateľ neposkytne nijaké stanovisko, úrad založí svoje rozhodnutie o námietkach na dôkazoch, ktoré má k dispozícii.
                        
                     
                           4.
                        
                        
                           Stanovisko, ktoré poskytol prihlasovateľ, sa oznámi namietajúcej strane, ktorú úrad, ak to považuje za potrebné, vyzve, aby sa k nemu vyjadrila v lehote, ktorú určí úrad.
                        
                     
                           5.
                        
                        
                           Pravidlo 18 ods. 2 a 3 platí mutatis mutandis po dátume, odkedy sa námietkové konanie považuje za začaté.
                        
                     
                           6.
                        
                        
                           V určitých prípadoch môže úrad vyzvať strany, aby obmedzili svoje stanoviská ku konkrétnym otázkam; v takomto prípade povolí zúčastnenej strane vyjadrovať sa k ostatným otázkam v neskoršej fáze konania. Úrad v nijakom prípade nie je povinný informovať strany o tom, ktoré skutočnosti alebo dôkazy by mohli byť alebo neboli predložené.
                        
                     
                           7.
                        
                        
                           Úrad môže zastaviť námietkové konanie:
                           
                                       a)
                                    
                                    
                                       ak sa námietky zakladajú na prihláške na zápis podľa článku 8 ods. 2 písm. b) nariadenia, až kým v tomto konaní nie je prijaté konečné rozhodnutie;
                                    
                                 
                                       b)
                                    
                                    
                                       ak sa námietky zakladajú na prihláške na zápis zemepisného označenia alebo označenia pôvodu podľa nariadenia Rady (EHS) č. 2081/92 (3), až kým v tomto konaní nie je prijaté konečné rozhodnutie, alebo
                                    
                                 
                                       c)
                                    
                                    
                                       ak je zastavenie vhodné so zreteľom na okolnosti.
                                    
                                 
                     
         
               12.
            
            
               
                  Pravidlo 22 sa nahrádza takto:
               
               „Pravidlo 22
               Dôkaz o používaní ochrannej známky
               
                           1.
                        
                        
                           Žiadosť o dôkaz o používaní ochrannej známky podľa článku 43 ods. 2 alebo 3 nariadenia je prípustná, iba ak prihlasovateľ predloží takúto žiadosť v lehote stanovenej úradom podľa pravidla 20 ods. 2.
                        
                     
                           2.
                        
                        
                           Ak má namietajúca strana poskytnúť dôkaz o používaní alebo preukázať, že existujú opodstatnené dôvody nepoužívania, úrad ju vyzve, aby predložila dôkaz v lehote, ktorú stanoví. Ak namietajúca strana neposkytne takýto dôkaz pred uplynutím lehoty, úrad námietky zamietne.
                        
                     
                           3.
                        
                        
                           Údaje a dôkazy o používaní pozostávajú z informácií o mieste, čase, rozsahu a charaktere použitia namietanej ochrannej známky pre tovary a služby, pre ktoré je zapísaná a na ktorých sa zakladajú námietky, a z dôkazu podporujúceho tieto údaje v súlade s odsekom 4.
                        
                     
                           4.
                        
                        
                           Dôkaz sa poskytne v súlade s pravidlami 79 a 79a a v zásade sa obmedzí na predloženie podporných dokumentov a dôkazov, ako sú obaly, štítky, cenníky, katalógy, faktúry, fotografie, inzercia a písomné vyjadrenia v súlade s článkom 76 ods. 1 písm. f) nariadenia.
                        
                     
                           5.
                        
                        
                           Žiadosť o dôkaz používania možno podať aj bez vyjadrenia k dôvodom, na ktorých sa zakladajú námietky. Takéto vyjadrenia sa môžu poskytnúť spolu s vyjadreniami k dôkazu používania.
                        
                     
                           6.
                        
                        
                           Ak namietajúca strana podá dôkaz, ktorý nie je v jazyku námietkového konania, úrad môže požadovať, aby namietajúca strana predložila preklad tohto dôkazu do tohto jazyka v lehote, ktorú tento úrad stanoví.“
                        
                     
         
               13.
            
            
               
                  Pravidlo 24 ods. 2 sa nahrádza takto:
               
               
                           „2.
                        
                        
                           Úrad po zaplatení poplatku poskytne overené alebo neoverené kópie osvedčenia o zápise.“
                        
                     
         
               14.
            
            
               
                  Písm. c) v pravidle 25 ods. 1 sa vypúšťa.
               
            
         
               15.
            
            
               
                  Vkladá sa pravidlo 25a tohto znenia:
               
               „Pravidlo 25a
               Rozdelenie zápisu
               
                           1.
                        
                        
                           Vyhlásenie o rozdelení zápisu podľa článku 48a nariadenia obsahuje:
                           
                                       a)
                                    
                                    
                                       číslo zápisu;
                                    
                                 
                                       b)
                                    
                                    
                                       názov a adresu majiteľa ochrannej známky v súlade s pravidlom 1 ods. 1 písm. b);
                                    
                                 
                                       c)
                                    
                                    
                                       zoznam tovarov a služieb, ktoré tvoria rozdelený zápis, alebo ak sa žiada o rozdelenie zápisu na viac častí, zoznam tovarov a služieb ku každému rozdelenému zápisu;
                                    
                                 
                                       d)
                                    
                                    
                                       zoznam tovarov a služieb, ktoré ostávajú v pôvodnom zápise.
                                    
                                 
                     
                           2.
                        
                        
                           Ak úrad zistí, že požiadavky stanovené v odseku 1 nie sú splnené alebo že zoznam tovarov a služieb, ktoré sú súčasťou rozdeleného zápisu, je sčasti rovnaký ako služby a tovary, ktoré ostávajú v pôvodnom zápise, vyzve prihlasovateľa, aby zistené nedostatky odstránil v lehote, ktorú mu môže určiť.
                           Ak pred uplynutím lehoty nedostatky nie sú odstránené, úrad vyhlásenie o rozdelení prihlášky zamietne.
                        
                     
                           3.
                        
                        
                           Ak úrad zistí, že vyhlásenie o rozdelení zápisu je podľa článku 48a nariadenia neprípustné, vyhlásenie o rozdelení zamietne.
                        
                     
                           4.
                        
                        
                           Úrad založí osobitný spis pre rozdelený zápis. Pozostáva z kompletnej kópie spisu pôvodnej prihlášky, vrátane vyhlásenia o rozdelení, a príslušnej korešpondencie. Úrad rozdelenému zápisu pridelí nové prihlasovacie číslo.“
                        
                     
         
               16.
            
            
               
                  Písm. d) v pravidle 26 ods. 2 sa vypúšťa.
               
            
         
               17.
            
            
               
                  Pravidlo 28 ods. 1 sa mení a dopĺňa takto:
               
               
                           a)
                        
                        
                           písm. c) sa vypúšťa;
                        
                     
                           b)
                        
                        
                           písm. d) sa nahrádza takto:
                           
                                       „d)
                                    
                                    
                                       údaj členského štátu alebo členských štátov, v ktorom/ktorých alebo pre ktorý/ktoré je staršia známka zapísaná, číslo a dátum podania prihlášky príslušného zápisu a tovary a služby, pre ktoré je staršia známka zapísaná;“.
                                    
                                 
                     
         
               18.
            
            
               
                  Pravidlo 30 sa nahrádza takto:
               
               „Pravidlo 30
               Obnovenie zápisu
               
                           1.
                        
                        
                           Žiadosť o obnovenie zápisu obsahuje:
                           
                                       a)
                                    
                                    
                                       meno žiadateľa o obnovenie zápisu;
                                    
                                 
                                       b)
                                    
                                    
                                       číslo zápisu chránenej známky Spoločenstva, ktorá sa má obnoviť;
                                    
                                 
                                       c)
                                    
                                    
                                       ak sa obnovenie žiada iba pre časť tovarov a služieb, pre ktoré je známka zapísaná, označenie tých tried alebo tých tovarov a služieb, pre ktoré sa žiada obnovenie zápisu, alebo tých tried alebo tých tovarov alebo služieb, pre ktoré sa o obnovenie zápisu nežiada, zoskupených do tried podľa Nicejskej klasifikácie, pričom sa pred každou skupinou uvedie číslo triedy tej klasifikácie, ku ktorej táto skupina tovarov alebo služieb patrí, a uvedú sa v poradí tried tejto klasifikácie.
                                    
                                 
                     
                           2.
                        
                        
                           Poplatky, ktoré sa majú zaplatiť podľa článku 47 nariadenia za obnovenie zápisu ochrannej známky Spoločenstva, pozostávajú z týchto zložiek:
                           
                                       a)
                                    
                                    
                                       základný poplatok;
                                    
                                 
                                       b)
                                    
                                    
                                       poplatok za každú triedu prevyšujúcu tri triedy, ak sa jej týka obnovenie zápisu, a
                                    
                                 
                                       c)
                                    
                                    
                                       prípadne ďalší poplatok za oneskorenú platbu poplatku za obnovenie zápisu alebo neskoré predloženie žiadosti o obnovenie zápisu podľa článku 47 ods. 3 nariadenia, ako je uvedené v nariadení o poplatkoch.
                                    
                                 
                     
                           3.
                        
                        
                           Ak sa platba uvedená v odseku 2 uskutoční spôsobom uvedeným v článku 5 ods. 1 nariadenia o poplatkoch, považuje sa to za žiadosť o obnovenie zápisu, ak obsahuje všetky údaje podľa odseku 1 písm. a) a b) tohto pravidla a článku 7 ods. 1 nariadenia o poplatkoch.
                        
                     
                           4.
                        
                        
                           Ak sa žiadosť o obnovenie zápisu podá v lehote uvedenej v článku 47 ods. 3 nariadenia, ale ostatné podmienky, ktoré sa vzťahujú na obnovenie stanovené v článku 47 nariadenia a tieto pravidlá nie sú splnené, úrad žiadateľa upovedomí o zistených nedostatkoch.
                        
                     
                           5.
                        
                        
                           Ak sa žiadosť o obnovenie zápisu nepodá alebo sa podá po uplynutí lehoty stanovenej v tretej vete článku 47 ods. 3 nariadenia, alebo ak sa poplatky nezaplatia, alebo sa zaplatia až po uplynutí uvedenej lehoty, alebo ak sa nedostatky neodstránia v tejto lehote, úrad vyhlási, že platnosť zápisu je skončená, a oznámi to majiteľovi ochrannej známky Spoločenstva.
                           Ak sú zaplatené poplatky nedostatočné na pokrytie všetkých tried tovarov a služieb, na ktoré sa žiada obnovenie zápisu, takéto vyhlásenie sa neuskutoční, ak je jasné, na ktorú triedu alebo triedy sa majú vzťahovať. Ak iné kritériá nie sú, úrad vezme do úvahy triedy v poradí klasifikácie.
                        
                     
                           6.
                        
                        
                           Ak sa uskutočnilo vyhlásenie podľa odseku 5, úrad vymaže ochrannú známku z registra. Zrušenie nadobudne účinnosť odo dňa nasledujúceho po dni, keď sa platnosť zápisu skončila.
                        
                     
                           7.
                        
                        
                           Ak sa zaplatili poplatky uvedené v odseku 2, ale zápis sa neobnoví, tieto poplatky sa vrátia.
                        
                     
                           8.
                        
                        
                           Jednu žiadosť o obnovenie zápisu možno predložiť na dve alebo viacero známok po zaplatení požadovaných poplatkov za každú známku, ak sú v oboch prípadoch rovnakí majitelia alebo zástupcovia.“
                        
                     
         
               19.
            
            
               
                  Pravidlo 31 ods. 3 a 4 sa vypúšťajú.
               
            
         
               20.
            
            
               
                  Pravidlo 32 ods. 4 sa nahrádza takto:
               
               
                           „4.
                        
                        
                           Úrad založí osobitný spis pre nový zápis. Pozostáva z kompletnej kópie spisu pôvodného zápisu vrátane prihlášky na zápis čiastočného prevodu a príslušnej korešpondencie. Úrad novému zápisu pridelí nové číslo zápisu.“
                        
                     
         
               21.
            
            
               
                  Pravidlo 33 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       Pravidlo 31 ods. 1, 2, 5 a 7 platí mutatis mutandis na zápis licencie, prevod licencie, práva in rem, vecného práva, prevodu in rem, opatrenia na vynútenie uplatňovania práva alebo na konkurzné konania okrem týchto prípadov:
                                       
                                                   a)
                                                
                                                
                                                   pravidlo 31 ods. 1 písm. c) neplatí v prípade žiadosti o zápis vecného práva in rem, vykonanie exekúcie alebo konkurzných konaní;
                                                
                                             
                                                   b)
                                                
                                                
                                                   pravidlo 31 ods. 1 písm. d) a ods. 5 neplatia, ak žiadosť podal majiteľ ochrannej známky Spoločenstva.“
                                                
                                             
                                 
                     
                           b)
                        
                        
                           Odsek 2 sa nahrádza takto:
                           
                                       „2.
                                    
                                    
                                       Prihláška na zápis licencie, prevod licencie, právo in rem, prevod práva in rem alebo opatrenie na vynútenie uplatňovania práva sa nepovažujú za podané, kým nie je zaplatený požadovaný poplatok.“
                                    
                                 
                     
                           c)
                        
                        
                           V odseku 3 sa slová „články 19, 20 alebo 22“ nahrádzajú slovami „články 19 až 22“ a slová „v odseku 1 a vyššie“ sa nahrádzajú slovami „v odseku 1 tohto pravidla a v pravidle 34 ods. 2“.
                        
                     
                           d)
                        
                        
                           Odsek 4 sa nahrádza takto:
                           
                                       „4.
                                    
                                    
                                       Odseky 1 a 3 platia mutatis mutandis na prihlášky ochranných známok Spoločenstva. Licencie, práva in rem, konkurzné konania a opatrenia na vynútenie uplatňovania práva sa zaznamenajú do spisov týkajúcich sa ochrannej známky Spoločenstva, ktoré sú uložené v úrade.“
                                    
                                 
                     
         
               22.
            
            
               
                  Pravidlo 34 sa nahrádza takto:
               
               „Pravidlo 34
               Osobitné ustanovenia na zapísanie licencie
               
                           1.
                        
                        
                           Prihláška na zápis licencie môže obsahovať žiadosť o zápis licencie do registra ako jednej alebo viacerých z nasledujúcich:
                           
                                       a)
                                    
                                    
                                       výlučná licencia;
                                    
                                 
                                       b)
                                    
                                    
                                       sublicencia, ak ju udeľuje nadobúdateľ licencie, ktorého licencia je zapísaná v registri;
                                    
                                 
                                       c)
                                    
                                    
                                       licencia obmedzená iba na časť tovarov alebo služieb, pre ktoré je známka registrovaná;
                                    
                                 
                                       d)
                                    
                                    
                                       licencia platí iba pre územie Spoločenstva;
                                    
                                 
                                       e)
                                    
                                    
                                       dočasná licencia.
                                    
                                 
                     
                           2.
                        
                        
                           Ak je podaná žiadosť o zápis licencie ako licencie podľa odseku 1 písm. c), d) a e), prihláška na zápis licencie obsahuje tovary a služby a časť Spoločenstva, ako aj obdobie, na ktoré je licencia udelená.“
                        
                     
         
               23.
            
            
               
                  Pravidlo 35 ods. 3 sa nahrádza takto:
               
               
                           „3.
                        
                        
                           Prihláška na zrušenie licencie, práva in rem alebo opatrenie na vynútenie uplatňovania práva sa nepovažujú za podané, ak nie je zaplatený požadovaný poplatok.“
                        
                     
         
               24.
            
            
               
                  Písm. c) pravidla 36 ods. 1 sa vypúšťa.
               
            
         
               25.
            
            
               
                  Pravidlo 38 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       Lehota uvedená v článku 115 ods. 6 nariadenia, v ktorej musí navrhovateľ zrušenia alebo vyhlásenia o neplatnosti poskytnúť preklad svojho návrhu, je jeden mesiac odo dňa podania návrhu. Jej nedodržaním sa návrh zamietne ako neprípustný.“
                                    
                                 
                     
                           b)
                        
                        
                           V odseku 3 sa pridáva táto veta:
                           „Ak sa preklad neposkytne alebo sa poskytne neskoro, jazyk konania ostáva nezmenený.“
                        
                     
         
               26.
            
            
               
                  Pravidlo 39 sa nahrádza takto:
               
               „Pravidlo 39
               Zamietnutie návrhu na zrušenie alebo na vyhlásenie o neplatnosti pre neprípustnosť
               
                           1.
                        
                        
                           Ak úrad zistí, že požadovaný poplatok nebol zaplatený, vyzve navrhovateľa zaplatiť ho v lehote, ktorú určí. Ak požadovaný poplatok nie je zaplatený v lehote určenej úradom, úrad oznámi navrhovateľovi, že návrh na zrušenie alebo na vyhlásenie o neplatnosti pre neprípustnosť sa nepovažuje za podaný. Ak sa poplatok za námietky zaplatil po uplynutí stanovenej lehoty, vráti sa žiadateľovi.
                        
                     
                           2.
                        
                        
                           Ak sa preklad požadovaný podľa pravidla 38 ods. 1 neposkytne v stanovenom termíne, úrad zamietne návrh na zrušenie alebo na vyhlásenie o neplatnosti pre neprípustnosť.
                        
                     
                           3.
                        
                        
                           Ak úrad zistí, že návrh nie je v súlade s pravidlom 37, vyzve navrhovateľa, aby odstránil zistené nedostatky v lehote, ktorú určí. Ak pred uplynutím lehoty nedostatky nie sú odstránené, úrad zamietne návrh ako neprípustný.
                        
                     
                           4.
                        
                        
                           Všetky rozhodnutia zamietnuť návrh na zrušenie alebo na vyhlásenie o neplatnosti podľa odseku 2 alebo 3 sa oznámia navrhovateľovi a majiteľovi ochrannej známky Spoločenstva.“
                        
                     
         
               27.
            
            
               
                  Pravidlo 40 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       Všetky návrhy na zrušenie alebo na vyhlásenie o neplatnosti, ktoré sa považujú za podané, sa oznámia majiteľovi ochrannej známky Spoločenstva. Ak úrad zistí, že žiadosť je prípustná, vyzve majiteľa ochrannej známky Spoločenstva, aby poskytol svoje pripomienky v lehote, ktorú určí.“
                                    
                                 
                     
                           b)
                        
                        
                           Odsek 4 sa nahrádza takto:
                           
                                       „4.
                                    
                                    
                                       Okrem prípadu, pri ktorom pravidlo 69 stanovuje alebo povoľuje inak, všetky pripomienky, ktoré podajú zúčastnené strany, sa pošlú zainteresovaným stranám.“
                                    
                                 
                     
                           c)
                        
                        
                           Odsek 5 sa nahrádza takto:
                           
                                       „5.
                                    
                                    
                                       V prípade návrhu na zrušenie, ktorý sa zakladá na článku 50 ods. 1 písm. a) nariadenia, úrad vyzve majiteľa ochrannej známky Spoločenstva, aby poskytol dôkaz o náležitom používaní známky v lehote, ktorú určí. Ak sa v určenej lehote neposkytne dôkaz, ochranná známka Spoločenstva sa vymaže. Pravidlo 22 ods. 2, 3 a 4 platí mutatis mutandis.“
                                    
                                 
                     
                           d)
                        
                        
                           Pridáva sa nový odsek 6:
                           
                                       „6.
                                    
                                    
                                       Ak musí žiadateľ predložiť dôkaz o používaní ochrannej známky alebo dôkaz, že existujú opodstatnené dôvody nepoužívania podľa článku 56 ods. 2 alebo 3 nariadenia, úrad vyzve žiadateľa, aby predložil dôkaz o náležitom používaní ochrannej známky v lehote, ktorú určí. Ak takýto dôkaz nie je v stanovenej lehote predložený, návrh na vyhlásenie o neplatnosti sa zamietne. Pravidlo 22 ods. 2, 3 a 4 platí mutatis mutandis. “
                                    
                                 
                     
         
               28.
            
            
               
                  Pravidlá 44 a 45 sa nahrádzajú takto:
               
               „Pravidlo 44
               Žiadosť o konverziu
               
                           1.
                        
                        
                           Žiadosť o konverziu prihlášky ochrannej známky Spoločenstva alebo zapísanej známky Spoločenstva na prihlášku národnej ochrannej známky na základe článku 108 nariadenia obsahuje:
                           
                                       a)
                                    
                                    
                                       názov a adresu žiadateľa o konverziu v súlade s pravidlom 1 ods. 1 písm. b);
                                    
                                 
                                       b)
                                    
                                    
                                       podacie číslo prihlášky ochrannej známky Spoločenstva alebo číslo zápisu ochrannej známky Spoločenstva;
                                    
                                 
                                       c)
                                    
                                    
                                       údaje o dôvodoch na konverziu v súlade s článkom 108 ods. 1 písm. a) alebo b) nariadenia;
                                    
                                 
                                       d)
                                    
                                    
                                       presné uvedenie členského štátu alebo členských štátov, pre ktoré sa požaduje konverzia;
                                    
                                 
                                       e)
                                    
                                    
                                       ak sa žiadosť netýka všetkých tovarov a služieb, na ktoré bola prihláška podaná alebo na ktoré bola ochranná známka zapísaná, v žiadosti sa uvedú tovary a služby, na ktoré sa požaduje konverzia, a ak sa konverzia požaduje pre viac ako jeden členský štát a zoznam tovarov a služieb nie je rovnaký pre všetky členské štáty, uvedú sa príslušné tovary a služby pre každý členský štát;
                                    
                                 
                                       f)
                                    
                                    
                                       ak sa žiada o konverziu podľa článku 108 ods. 6 nariadenia, v žiadosti sa uvedie dátum, keď bolo vydané konečné rozhodnutie vnútroštátneho súdu, a priloží sa kópia tohto rozhodnutia; táto kópia sa môže predložiť v jazyku, v ktorom bolo vydané rozhodnutie.
                                    
                                 
                     
                           2.
                        
                        
                           Žiadosť o konverziu sa podá v príslušnej lehote podľa článku 108 ods. 4, 5 alebo 6 nariadenia. Ak sa o konverziu žiada po zamietnutí obnovenia zápisu, lehota troch mesiacov, stanovená v článku 108 ods. 5 nariadenia, začne plynúť dňom nasledujúcim po poslednom dni, keď môže byť podaná žiadosť o obnovu zápisu podľa článku 47 ods. 3 nariadenia.
                        
                     Pravidlo 45
               Preskúmanie žiadosti o konverziu
               
                           1.
                        
                        
                           Ak žiadosť o konverziu nie je v súlade s požiadavkami článku 108 ods. 1 alebo 2 nariadenia alebo nebola podaná v príslušnej lehote troch mesiacov, alebo nie je v súlade s pravidlom 44 alebo s inými pravidlami, úrad to oznámi žiadateľovi a stanoví lehotu, v ktorej žiadateľ môže zmeniť alebo doplniť svoju žiadosť, alebo poskytnúť chýbajúce informácie alebo údaje.
                        
                     
                           2.
                        
                        
                           Ak v príslušnej lehote troch mesiacov nebol zaplatený poplatok za konverziu, úrad žiadateľovi oznámi, že žiadosť o konverziu sa považuje za nepodanú.
                        
                     
                           3.
                        
                        
                           Ak chýbajúce údaje neboli poskytnuté v lehote, ktorú stanovil úrad, úrad žiadosť o konverziu zamietne.
                           Ak sa uplatňuje článok 108 ods. 2 nariadenia, úrad zamietne žiadosť o konverziu ako neprípustnú iba vzhľadom na tie členské štáty, pre ktoré je konverzia podľa týchto ustanovení vylúčená.
                        
                     
                           4.
                        
                        
                           Ak úrad alebo súd pre ochranné známky Spoločenstva zamietol prihlášku na ochrannú známku Spoločenstva alebo vyhlásil ochrannú známku Spoločenstva za neplatnú z absolútnych dôvodov s uvedením jazyka členského štátu, podľa článku 108 ods. 2 nariadenia je konverzia vylúčená pre všetky členské štáty, v ktorých je uvedený jazyk jedným z úradných jazykov. Ak úrad alebo súd pre ochranné známky Spoločenstva zamietol prihlášku na ochrannú známku Spoločenstva alebo vyhlásil ochrannú známku Spoločenstva za neplatnú z absolútnych dôvodov, ktoré sa týkajú celého Spoločenstva, alebo na základe staršej ochrannej známky Spoločenstva, alebo iného práva priemyselného vlastníctva Spoločenstva, podľa článku 108 ods. 2 nariadenia je konverzia vylúčená pre všetky členské štáty.“
                        
                     
         
               29.
            
            
               
                  Pravidlo 47 sa nahrádza takto:
               
               „Pravidlo 47
               Doručenie na ústredné úrady priemyselného vlastníctva členských štátov
               Ak je žiadosť o konverziu v súlade s požiadavkami nariadenia a s týmito pravidlami, úrad doručí žiadosť o konverziu spolu s údajmi uvedenými v pravidle 84 ods. 2 úradom priemyselného vlastníctva jednotlivých členských štátov, pre ktoré sa žiadosť považuje za prípustnú, vrátane úradu pre ochranné známky Beneluxu. Úrad informuje žiadateľa o dátume doručenia.“
            
         
               30.
            
            
               
                  V pravidle 50 ods. 1 sa pridáva táto veta:
               
               „V prípade, ak sa odvolanie týka rozhodnutia prijatého v námietkovom konaní, článok 78a nariadenia sa nevzťahuje na lehoty stanovené podľa článku 61 ods. 2 nariadenia.
               Ak je odvolanie zamerané proti rozhodnutiu oddelenia námietok, výbor obmedzí svoje preskúmanie odvolania na skutočnosti a dôkazy predložené v lehote, ktorú stanovilo oddelenie námietok v súlade s nariadením a týmito pravidlami, ak komisia nezváži, že by sa mali vziať do úvahy ďalšie skutočnosti a dôkazy podľa článku 74 ods. 2 nariadenia.“
            
         
               31.
            
            
               
                  Pravidlo 51 sa nahrádza takto:
               
               „Pravidlo 51
               Vrátenie poplatkov za odvolanie
               Poplatok za odvolanie sa vráti iba na podnet jedného z uvedených útvarov:
               
                           a)
                        
                        
                           oddelenia, ktorého rozhodnutie bolo napadnuté, ak usúdilo, že je potrebná revízia podľa článku 60 ods. 1 alebo článku 60a nariadenia;
                        
                     
                           b)
                        
                        
                           odvolacieho výboru, ak prijme odvolanie a považuje takéto vrátenie vzhľadom na podstatné porušenie postupu za spravodlivé.“
                        
                     
         
               32.
            
            
               
                  Pravidlo 53 sa nahrádza takto:
               
               „Pravidlo 53
               Oprava chýb v rozhodnutiach
               Ak úrad na základe vlastnej iniciatívy alebo na podnet zainteresovanej strany zistí jazykovú chybu, chybu pri prepise alebo zrejmú chybu v rozhodnutí, zabezpečí, aby túto chybu opravilo oddelenie alebo útvar, ktorý je za ňu zodpovedný.“
            
         
               33.
            
            
               
                  Vkladá sa pravidlo 53a tohto znenia:
               
               „Pravidlo 53a
               Zrušenie rozhodnutia alebo zápisu do registra
               
                           1.
                        
                        
                           Ak úrad na základe vlastnej iniciatívy alebo na základe príslušnej informácie zainteresovaných strán zistí, že na rozhodnutie alebo zápis do registra sa podľa článku 77a nariadenia vzťahuje zrušenie, o úmysle zrušiť ho informuje dotknutú stranu.
                        
                     
                           2.
                        
                        
                           Dotknutá strana môže predložiť stanovisko k predpokladanému zrušeniu v lehote, ktorú stanoví úrad.
                        
                     
                           3.
                        
                        
                           Ak dotknutá strana s predpokladaným zrušením súhlasí alebo ak nepredloží nijaké stanovisko v stanovenej lehote, úrad zruší rozhodnutie alebo zápis. Ak dotknutá strana so zrušením nesúhlasí, rozhodnutie o zrušení prijme úrad.
                        
                     
                           4.
                        
                        
                           Odseky 1, 2 a 3 platia mutatis mutandis, ak sa zrušenie pravdepodobne dotkne viac ako jednej strany. V týchto prípadoch sa stanovisko, ktoré poskytne jedna zo strán podľa odseku 3, vždy oznámi druhej strane alebo stranám s výzvou predložiť ich stanovisko.
                        
                     
                           5.
                        
                        
                           Ak má zrušenie rozhodnutia alebo zápisu do registra vplyv na rozhodnutie alebo zápis, ktorý bol uverejnený, uverejní sa aj zrušenie.
                        
                     
                           6.
                        
                        
                           Zrušiť podľa odsekov 1 až 4 je oprávnené oddelenie alebo útvar, ktorý vydal rozhodnutie.“
                        
                     
         
               34.
            
            
               
                  Pravidlo 59 ods. 4 sa nahrádza takto:
               
               
                           „4.
                        
                        
                           Sumy a preddavky na výdavky, ktoré sa majú zaplatiť podľa odsekov 1, 2 a 3, určí predseda úradu a uverejnia sa v úradnom vestníku. Sumy sa vypočítajú na rovnakom základe, ktorý je uvedený v Služobnom poriadku zamestnancov Európskych spoločenstiev a v jeho prílohe VII.“
                        
                     
         
               35.
            
            
               
                  Pravidlo 60 sa nahrádza takto:
               
               „Pravidlo 60
               Zápisnice z ústnych konaní
               
                           1.
                        
                        
                           V zápisniciach z ústnych konaní alebo z dokazovania sa uvedie:
                           
                                       a)
                                    
                                    
                                       dátum konania;
                                    
                                 
                                       b)
                                    
                                    
                                       mená zodpovedných pracovníkov úradu, strán, ich zástupcov, prítomných svedkov a znalcov;
                                    
                                 
                                       c)
                                    
                                    
                                       prihlášky a žiadosti, ktoré podali zúčastnené strany;
                                    
                                 
                                       d)
                                    
                                    
                                       spôsoby poskytnutia alebo získania dôkazu;
                                    
                                 
                                       e)
                                    
                                    
                                       prípadne nariadenia alebo rozhodnutia, ktoré vydal úrad.
                                    
                                 
                     
                           2.
                        
                        
                           Zápisnice sa vložia do spisu príslušnej ochrannej známky Spoločenstva alebo zápisu do registra. Zúčastneným stranám sa poskytne kópia zápisníc.
                        
                     
                           3.
                        
                        
                           Ak sú vypočutí svedkovia, odborníci alebo strany v súlade s článkom 76 ods. 1 písm. a) alebo d) nariadenia alebo s pravidlom 59 ods. 2, ich výpovede sa zaznamenajú.“
                        
                     
         
               36.
            
            
               
                  Pravidlo 61 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       V konaniach na úrade majú oznámenia úradu formu zaslania originálneho dokumentu, jeho neoverenej kópie alebo z počítača vytlačeného dokumentu v súlade s pravidlom 55, alebo pokiaľ ide o dokumenty, ktoré pochádzajú od zúčastnených strán, ich duplikáty alebo neoverené kópie.“
                                    
                                 
                     
                           b)
                        
                        
                           Pridáva sa odsek 3 tohto znenia:
                           
                                       „3.
                                    
                                    
                                       Ak adresát udal svoje číslo telefaxu alebo podrobné údaje na komunikáciu inými technickými prostriedkami, úrad si vyberie medzi ktorýmikoľvek z týchto prostriedkov oznamovania a oznamovania poštou.“
                                    
                                 
                     
         
               37.
            
            
               
                  Pravidlo 62 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       Rozhodnutia, na ktoré sa vzťahuje odvolacia lehota, predvolania a iné dokumenty, ktoré určí predseda úradu, sa oznámia doporučeným listom s potvrdenkou o jeho prevzatí. Všetky ostatné oznámenia sa posielajú obyčajnou poštou.“
                                    
                                 
                     
                           b)
                        
                        
                           Druhá veta odseku 2 sa vypúšťa.
                        
                     
                           c)
                        
                        
                           Odsek 5 sa nahrádza takto:
                           
                                       „5.
                                    
                                    
                                       Oznámenie obyčajnou poštou sa považuje za doručené desiaty deň po jeho odoslaní.“
                                    
                                 
                     
         
               38.
            
            
               
                  V pravidle 65 ods. 1 sa druhá veta nahrádza takto:
               
               „Oznámenie sa považuje za uskutočnené v deň, keď ho prijímateľ prijal telefaxom.“
            
         
               39.
            
            
               
                  Pravidlo 66 ods. 1 sa nahrádza takto:
               
               
                           „1.
                        
                        
                           Ak nemožno zistiť adresu adresáta alebo ak sa aspoň po jednom pokuse oznámenie podľa pravidla 62 ukázalo ako neuskutočniteľné, vykoná sa vyhláškou.“
                        
                     
         
               40.
            
            
               
                  Pravidlo 72 ods. 2 sa nahrádza takto:
               
               
                           „2.
                        
                        
                           Ak lehota uplynie v deň, keď sa v členskom štáte, v ktorom je umiestnený úrad, pošta všeobecne nedoručuje, alebo ak predseda úradu podľa pravidla 82 povolil zasielanie oznámení elektronickou cestou, v deň, keď je pripojenie úradu na tieto elektronické komunikačné prostriedky narušené, lehota sa predlžuje až po prvý deň po takomto prerušení, keď úrad môže prijímať dokumenty, a keď sa doručuje bežná pošta. Dĺžku prerušenia určí predseda úradu.“
                        
                     
         
               41.
            
            
               
                  Pravidlo 72 ods. 4 sa nahrádza takto:
               
               
                           „4.
                        
                        
                           Ak mimoriadna udalosť, ako je napríklad prírodná katastrofa alebo štrajk, preruší alebo naruší komunikáciu medzi stranami, ktoré sa zúčastňujú na konaní, a úradom alebo opačne, predseda úradu môže určiť, že pre strany zúčastnené na konaní, ktoré majú bydlisko alebo sídlo v dotknutom štáte alebo ktoré určili svojho zástupcu s miestom výkonu práce v dotknutom štáte, všetky lehoty, ktoré by inak uplynuli v deň alebo deň po začiatku takejto udalosti a ktoré tento úrad stanovil, sa predĺžia na lehotu, ktorú stanoví. Ak má mimoriadna udalosť dosah na sídlo úradu, v takomto určení sa uvedie, že sa týka všetkých strán, ktoré sa zúčastňujú na konaní.“
                        
                     
         
               42.
            
            
               
                  Pravidlo 76 sa mení a dopĺňa takto:
               
               
                           a)
                        
                        
                           Odseky 1 až 4 sa nahrádzajú takto:
                           
                                       „1.
                                    
                                    
                                       Právni zástupcovia a zástupcovia odboru, ktorí sú zapísaní v zozname úradu podľa článku 89 ods. 2 nariadenia, predložia úradu podpísané splnomocnenie na založenie do spisu iba v prípade, ak o to úrad výslovne požiada alebo ak sa na konaní zúčastňuje viacero strán, ktoré pred úradom zastupuje zástupca, ak o to výslovne požiada druhá strana.
                                    
                                 
                                       2.
                                    
                                    
                                       Zamestnanci, ktorí zastupujú fyzické alebo právnické osoby podľa článku 88 ods. 3 nariadenia, predložia úradu podpísané splnomocnenie, ktoré sa založí do spisu.
                                    
                                 
                                       3.
                                    
                                    
                                       Splnomocnenie môže byť v ktoromkoľvek úradnom jazyku Spoločenstva. Môže sa vzťahovať na jednu alebo viaceré prihlášky, alebo zapísané známky, alebo môže mať formu všeobecného splnomocnenia, ktorým sa zástupca splnomocňuje konať vo všetkých konaniach v úrade, ktorých sa splnomocňujúca strana zúčastňuje.
                                    
                                 
                                       4.
                                    
                                    
                                       Ak sa podľa odseku 1 alebo 2 požaduje predloženie podpísaného splnomocnenia, úrad určí lehotu, dokedy treba toto splnomocnenie predložiť. Ak sa splnomocnenie v stanovenej lehote nepredloží, konanie bude pokračovať so zastúpenou stranou. Všetky procedurálne kroky okrem podania prihlášky, ktoré urobí zástupca, sa považujú za neuskutočnené, ak ich zastúpená osoba neschváli v lehote, ktorú stanoví úrad. Uplatňovanie článku 88 ods. 2 nariadenia sa nemení.“
                                    
                                 
                     
                           b)
                        
                        
                           Odseky 8 a 9 sa nahrádzajú takto:
                           
                                       „8.
                                    
                                    
                                       Ak sa vymenovanie zástupcu oznámi úradu, v súlade s pravidlom 1 ods. 1 písm. e) sa uvedie jeho meno a sídlo spoločnosti. Ak v úrade koná zástupca, ktorý už bol vymenovaný, uvedie svoje meno, a pokiaľ možno, aj identifikačné číslo, ktoré mu pridelil úrad. Ak jedna strana vymenuje viacero zástupcov, môžu bez zreteľa na iné ustanovenia vo svojich splnomocneniach konať buď v súčinnosti, alebo individuálne.
                                    
                                 
                                       9.
                                    
                                    
                                       Určenie alebo splnomocnenie združenia zástupcov sa považuje za určenie alebo splnomocnenie ktoréhokoľvek zástupcu, ktorý vykonáva svoju činnosť v tomto združení.“
                                    
                                 
                     
         
               43.
            
            
               
                  Pravidlo 79 sa mení a dopĺňa takto:
               
               
                           a)
                        
                        
                           Písm. a) a b) sa nahrádzajú takto:
                           
                                       „a)
                                    
                                    
                                       predložením podpísaného originálu príslušného dokumentu v úrade, napríklad poštou, osobne alebo akýmikoľvek inými prostriedkami;
                                    
                                 
                                       b)
                                    
                                    
                                       zaslaním dokumentu telefaxom v súlade s pravidlom 80;“.
                                    
                                 
                     
                           b)
                        
                        
                           Písm. c) sa vypúšťa.
                        
                     
         
               44.
            
            
               
                  Vkladá sa pravidlo 79a tohto znenia:
               
               „Pravidlo 79a
               Prílohy k písomnej korešpondencii
               Ak strana v súlade s pravidlom 79 písm. a) predloží úradu dokument alebo dôkaz, ktorý sa týka viac ako jednej strany konania, tento dokument alebo dôkaz, ako aj všetky jeho prílohy sa predložia v takom počte kópií, koľko je strán zúčastnených konania.“
            
         
               45.
            
            
               
                  Pravidlo 80 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       Ak sa úradu podá prihláška ochrannej známky Spoločenstva telefaxom a súčasťou tejto prihlášky je reprodukcia známky podľa pravidla 3 ods. 2, ktorá nevyhovuje požiadavkám tohto pravidla, požadovaná vyhovujúca reprodukcia vhodná na uverejnenie sa predloží úradu podľa pravidla 79a. Ak úrad prijme vyobrazenie v lehote jedného mesiaca odo dňa doručenia telefaxu, reprodukcia sa bude považovať za prijatú úradom dňom doručenia faxu.“
                                    
                                 
                     
                           b)
                        
                        
                           V odseku 3 sa pridáva táto veta:
                           „Ak bolo oznámenie odoslané elektronicky telefaxom, uvedené meno odosielateľa sa považuje za rovnajúce sa podpisu.“
                        
                     
                           c)
                        
                        
                           Odsek 4 sa vypúšťa.
                        
                     
         
               46.
            
            
               
                  Pravidlo 81 sa vypúšťa.
               
            
         
               47.
            
            
               
                  Pravidlo 82 sa mení a dopĺňa takto:
               
               
                           a)
                        
                        
                           Odsek 1 sa nahrádza takto:
                           
                                       „1.
                                    
                                    
                                       Predseda úradu určí, či, do akej miery a za akých technických podmienok sa môžu oznámenia zasielať úradu elektronicky.“
                                    
                                 
                     
                           b)
                        
                        
                           Odsek 4 sa vypúšťa.
                        
                     
         
               48.
            
            
               
                  Pravidlo 83 sa nahrádza takto:
               
               „Pravidlo 83
               Formuláre
               
                           1.
                        
                        
                           Úrad verejnosti sprístupní bezplatné formuláre v papierovej forme na účely:
                           
                                       a)
                                    
                                    
                                       podania prihlášky ochrannej známky Spoločenstva, prípadne vrátane žiadosti o rešeršnú správu;
                                    
                                 
                                       b)
                                    
                                    
                                       podania námietok;
                                    
                                 
                                       c)
                                    
                                    
                                       žiadosti o zrušenie alebo vyhlásenie o neplatnosti;
                                    
                                 
                                       d)
                                    
                                    
                                       žiadosti o zápis prevodu a príslušného formulára na prevod a dokumentu o prevode uvedenom v pravidle 31 ods. 5;
                                    
                                 
                                       e)
                                    
                                    
                                       prihlášky na zapísanie licencie;
                                    
                                 
                                       f)
                                    
                                    
                                       žiadosti o obnovenie ochrannej známky Spoločenstva;
                                    
                                 
                                       g)
                                    
                                    
                                       podania odvolania;
                                    
                                 
                                       h)
                                    
                                    
                                       splnomocnenia zástupcu vo forme splnomocnenia pre jednotlivca alebo všeobecného splnomocnenia;
                                    
                                 
                                       i)
                                    
                                    
                                       podania medzinárodnej prihlášky alebo následného určenia na základe Madridského protokolu v úrade.
                                    
                                 
                     
                           2.
                        
                        
                           Strany, ktoré sa zúčastňujú na konaní v úrade, môžu používať aj:
                           
                                       a)
                                    
                                    
                                       formuláre na základe dohovoru o ochranných známkach alebo podľa odporúčaní zhromaždenia Parížskeho združenia na ochranu priemyselného vlastníctva;
                                    
                                 
                                       b)
                                    
                                    
                                       okrem formulára uvedeného v bode i) odseku 1, formuláre s rovnakým obsahom a formátom.
                                    
                                 
                     
                           3.
                        
                        
                           Úrad sprístupní formuláre uvedené v odseku 1 vo všetkých úradných jazykoch Spoločenstva.“
                        
                     
         
               49.
            
            
               
                  Pravidlo 84 sa mení a dopĺňa takto:
               
               
                           a)
                        
                        
                           V odseku 2 sa písm. d) nahrádza takto:
                           
                                       „d)
                                    
                                    
                                       meno a adresa žiadateľa;“.
                                    
                                 
                     
                           b)
                        
                        
                           Odsek 3 sa mení a dopĺňa takto:
                           
                                       i)
                                    
                                    
                                       Bod i) sa nahrádza takto:
                                       
                                                   „i)
                                                
                                                
                                                   výkon exekúcie podľa článku 20 nariadenia a konkurzné konanie podľa článku 21 nariadenia;“.
                                                
                                             
                                 
                                       ii)
                                    
                                    
                                       Pridávajú sa písm. w) a x) tohto znenia:
                                       
                                                   „w)
                                                
                                                
                                                   rozdelenie zápisu podľa článku 48a nariadenia a pravidla 25a, spolu s údajmi uvedenými v odseku 2, týkajúcimi sa rozdeleného zápisu, ako aj zoznam tovarov a služieb pôvodného zápisu v znení neskorších zmien a doplnení;
                                                
                                             
                                                   x)
                                                
                                                
                                                   zrušenie rozhodnutia alebo zápisu v registri podľa článku 77a nariadenia, ak sa zrušenie týka rozhodnutia alebo zápisu, ktorý bol uverejnený.“
                                                
                                             
                                 
                     
         
               50.
            
            
               
                  Pravidlo 85 ods. 1 sa nahrádza takto:
               
               
                           „1.
                        
                        
                           Vestník ochranných známok Spoločenstva sa bude vydávať spôsobom a periodicitou, ktorú určí predseda úradu.“
                        
                     
         
               51.
            
            
               
                  Odseky 1 a 2 pravidla 89 sa nahrádzajú takto:
               
               
                           „1.
                        
                        
                           Nahliadnutie do spisov prihlášok ochranných známok Spoločenstva a zapísaných ochranných známok Spoločenstva sa týka buď originálu dokumentu, alebo jeho kópií, alebo technických prostriedkov uloženia, ak sú spisy uložené týmto spôsobom. Prostriedky nahliadnutia určí predseda úradu.
                           Ak sa uskutoční nahliadnutie, ako je stanovené v odsekoch 3, 4 a 5, žiadosť o nahliadnutie do spisov sa nepovažuje za podanú, kým nie je zaplatený požadovaný poplatok. Ak sa uskutoční nahliadnutie online prostredníctvom technických prostriedkov uloženia, neplatí sa nijaký poplatok.
                        
                     
                           2.
                        
                        
                           Ak sa požaduje nahliadnutie do spisov prihlášky ochrannej známky Spoločenstva, ktorá ešte nebola zverejnená podľa článku 40 nariadenia, žiadosť obsahuje údaj a dôkaz o tom, že prihlasovateľ súhlasí s nahliadnutím alebo vyhlásil, že po zapísaní ochrannej známky uplatní svoje práva na ňu voči strane, ktorá požaduje nahliadnutie.“
                        
                     
         
               52.
            
            
               
                  Pravidlo 91 sa nahrádza takto:
               
               „Pravidlo 91
               Vedenie spisov
               
                           1.
                        
                        
                           Predseda úradu určí formu, akou sa vedú spisy.
                        
                     
                           2.
                        
                        
                           Ak sa spisy vedú v elektronickej podobe, súbory alebo ich záložné kópie sa uchovajú bez časového obmedzenia. Originálne dokumenty podané zúčastnenými stranami, ktoré tvoria základ týchto elektronických súborov, sa vymažú po uplynutí lehoty nasledujúcej po prijatí v úrade a ktorú určí predseda úradu.
                        
                     
                           3.
                        
                        
                           Ak sa spisy alebo ich časti vedú v inej ako elektronickej forme, dokumenty alebo dôkazy, ktoré sú časťou týchto spisov, sa uchovávajú najmenej päť rokov od konca roka, v ktorom:
                           
                                       a)
                                    
                                    
                                       sa prihláška zamietne alebo vezme späť, alebo sa považuje za vzatú späť;
                                    
                                 
                                       b)
                                    
                                    
                                       úplne uplynie obdobie zápisu ochrannej známky podľa článku 47 nariadenia;
                                    
                                 
                                       c)
                                    
                                    
                                       podľa článku 49 nariadenia sa zapíše úplné vzdanie sa ochrannej známky Spoločenstva;
                                    
                                 
                                       d)
                                    
                                    
                                       ochranná známka Spoločenstva sa úplne vymaže z registra podľa článku 56 ods. 6 alebo článku 96 ods. 6 nariadenia.“
                                    
                                 
                     
         
               53.
            
            
               
                  Pravidlo 94 sa mení a dopĺňa takto:
               
               
                           a)
                        
                        
                           Odsek 3 sa nahrádza takto:
                           
                                       „3.
                                    
                                    
                                       Ak nebola stanovená výška nákladov podľa článku 81 ods. 6 prvej vety nariadenia, prílohou žiadosti o stanovenie nákladov je vyčíslenie nákladov a sprievodné dokumenty. Pokiaľ ide o náklady uvedené v odseku 7 písm. d) tohto pravidla, ktoré vznikli zastupovaním, dostatočné je vyhlásenie zastupujúceho, že náklady vznikli. Pokiaľ ide o iné náklady, postačí, ak sa stanoví ich dôveryhodnosť. Ak sa výška nákladov stanoví podľa článku 81 ods. 6 prvej vety nariadenia, náklady na zastupovanie sa priznajú vo výške stanovenej v odseku 7 písm. d tohto pravidla bez ohľadu na to, či skutočne vznikli.“
                                    
                                 
                     
                           b)
                        
                        
                           V odseku 4 sa slová „druhá veta článku 81 ods. 6“ nahrádzajú slovami „tretia veta článku 81 ods. 6“.
                        
                     
                           c)
                        
                        
                           Odsek 7 sa nahrádza takto:
                           
                                       „7.
                                    
                                    
                                       S výhradou odseku 3 tohto pravidla nevyhnutné náklady na konanie, ktoré vznikli úspešnej strane, znáša neúspešná strana v súlade s článkom 81 ods. 1 nariadenia na základe týchto obmedzení:
                                       
                                                   a)
                                                
                                                
                                                   ak stranu nezastupuje zástupca, cestovné výdavky a náklady na pobyt jednej strany pre jednu osobu pri ceste tam a späť medzi miestom bydliska a miestom výkonu práce a miestom ústneho konania podľa pravidla 56 takto:
                                                   
                                                               i)
                                                            
                                                            
                                                               cena cestovného prvou triedou železnice vrátane zvyčajných príplatkov na dopravu, ak celková vzdialenosť železnicou nie je väčšia ako 800 km;
                                                            
                                                         
                                                               ii)
                                                            
                                                            
                                                               cena letenky turistickou triedou, ak je celková vzdialenosť železnicou väčšia ako 800 km alebo časť cesty zahŕňa lodnú dopravu;
                                                            
                                                         
                                                               iii)
                                                            
                                                            
                                                               náklady na pobyt stanovené v článku 13 prílohy VII Služobného poriadku pre zamestnancov inštitúcií Európskych spoločenstiev;
                                                            
                                                         
                                             
                                                   b)
                                                
                                                
                                                   cestovné náklady zástupcov na základe článku 89 ods. 1 nariadenia v limitoch stanovených v písm. a) bodoch i) a ii) tohto pravidla;
                                                
                                             
                                                   c)
                                                
                                                
                                                   cestovné náklady, náklady na pobyt, náhrada za stratu zárobku a poplatky, na náhradu ktorých sú svedkovia a znalci oprávnení podľa pravidla 59 ods. 2, 3 alebo 4 v takom rozsahu, že konečná zodpovednosť je na strane, ktorá sa zúčastňuje konania podľa pravidla 59 ods. 5 písm. b;
                                                
                                             
                                                   d)
                                                
                                                
                                                   náklady na zastupovanie na základe článku 89 ods. 1 nariadenia:
                                                   
                                                               i)
                                                            
                                                            
                                                               namietajúcej strany pri námietkových konaniach:
                                                               
                                                                            
                                                                        
                                                                        
                                                                           300 EUR;
                                                                        
                                                                     
                                                         
                                                               ii)
                                                            
                                                            
                                                               žiadateľa pri námietkových konaniach:
                                                               
                                                                            
                                                                        
                                                                        
                                                                           300 EUR;
                                                                        
                                                                     
                                                         
                                                               iii)
                                                            
                                                            
                                                               žiadateľa v konaniach týkajúcich sa zrušenia alebo neplatnosti ochrannej známky Spoločenstva:
                                                               
                                                                            
                                                                        
                                                                        
                                                                           450 EUR;
                                                                        
                                                                     
                                                         
                                                               iv)
                                                            
                                                            
                                                               majiteľa ochrannej známky v konaniach týkajúcich sa zrušenia alebo neplatnosti ochrannej známky Spoločenstva:
                                                               
                                                                            
                                                                        
                                                                        
                                                                           450 EUR;
                                                                        
                                                                     
                                                         
                                                               v)
                                                            
                                                            
                                                               strany, ktorá sa odvolala v odvolacích konaniach:
                                                               
                                                                            
                                                                        
                                                                        
                                                                           550 EUR;
                                                                        
                                                                     
                                                         
                                                               vi)
                                                            
                                                            
                                                               odporcu v odvolacích konaniach:
                                                               
                                                                            
                                                                        
                                                                        
                                                                           550 EUR;
                                                                        
                                                                     
                                                         
                                                               vii)
                                                            
                                                            
                                                               ak prebehli ústne konania, na ktoré boli zúčastnené strany pozvané podľa pravidla 56, suma uvedená v bodoch i) až vi) sa zvýši o 400 EUR;
                                                            
                                                         
                                             
                                                   e)
                                                
                                                
                                                   ak je prihlasovateľov alebo majiteľov ochrannej známky Spoločenstva viacero alebo ak voči nej namietajú viaceré strany, alebo ak je viacero žiadateľov o zrušenie alebo vyhlásenie neplatnosti, ktorí podali námietky alebo žiadali o zrušenie alebo vyhlásenie neplatnosti spoločne, náklady uvedené v písm. a) znáša neúspešná strana iba pre jednu osobu;
                                                
                                             
                                                   f)
                                                
                                                
                                                   ak má úspešná strana viac ako jedného zástupcu na základe článku 89 ods. 1 nariadenia, neúspešná strana znáša náklady iba za jednu osobu, uvedené v písm. b) a d) tohto nariadenia;
                                                
                                             
                                                   g)
                                                
                                                
                                                   neúspešná strana nie je povinná uhrádzať úspešnej strane nijaké iné náklady, výdavky ani poplatky okrem tých, ktoré sú uvedené v písm. a) až f).“
                                                
                                             
                                 
                     
         
               54.
            
            
               
                  Pravidlo 98 sa nahrádza takto:
               
               „Pravidlo 98
               Preklady
               
                           1.
                        
                        
                           Ak treba poskytnúť preklad dokumentu, tento preklad má presne interpretovať pôvodný text a má mať rovnakú štruktúru a obsah ako pôvodný dokument. Úrad môže požiadať o poskytnutie osvedčenia, že preklad zodpovedá pôvodnému textu, v lehote, ktorú určí. Predseda úradu určuje formu, akou sa osvedčujú preklady.
                        
                     
                           2.
                        
                        
                           Okrem prípadov, keď nariadenie alebo tieto pravidlá uvádzajú inak, dokument, ktorého preklad treba poskytnúť, sa považuje za neposkytnutý:
                           
                                       a)
                                    
                                    
                                       ak úrad dostane preklad po uplynutí lehoty určenej na predloženie originálneho dokumentu alebo prekladu;
                                    
                                 
                                       b)
                                    
                                    
                                       v prípade uvedenom v odseku 1, ak osvedčenie nebolo predložené v stanovenej lehote.“
                                    
                                 
                     
         
               55.
            
            
               
                  Pravidlo 100 sa nahrádza takto:
               
               „Pravidlo 100
               Rozhodnutia prijaté jedným členom
               Prípady, keď podľa článku 127 ods. 2 alebo článku 129 ods. 2 nariadenia môže rozhodnutie prijať jeden člen námietkového oddelenia alebo zrušovacieho oddelenia, sú tieto:
               
                           a)
                        
                        
                           rozhodnutia o rozdelení nákladov;
                        
                     
                           b)
                        
                        
                           rozhodnutia o stanovení výšky nákladov, ktoré je potrebné zaplatiť podľa článku 81 ods. 6 prvej vety nariadenia;
                        
                     
                           c)
                        
                        
                           rozhodnutia ad acta alebo o nevydaní rozsudku;
                        
                     
                           d)
                        
                        
                           rozhodnutia zamietnuť námietky ako neprípustné pred uplynutím lehoty uvedenej v pravidle 18 ods. 1;
                        
                     
                           e)
                        
                        
                           rozhodnutie o zastavení konania;
                        
                     
                           f)
                        
                        
                           rozhodnutia o zlúčení alebo rozdelení viacerých námietok podľa pravidla 21 ods. 1.“
                        
                     
         
               56.
            
            
               
                  Odseky 1, 2 a 3 pravidla 101 sa nahrádzajú takto:
               
               
                           „1.
                        
                        
                           Ak je to potrebné, predseda úradu požiada, aby Komisia zistila, či štát, ktorý nie je signatárom Parížskeho dohovoru alebo dohody o založení Svetovej obchodnej organizácie, zaručuje zaobchádzanie na základe vzájomnosti podľa článku 29 ods. 5 nariadenia.
                        
                     
                           2.
                        
                        
                           Ak Komisia stanoví, že zaobchádzanie na základe vzájomnosti v súlade s odsekom 1 je zaručené, na tento účel uverejní v Úradnom vestníku Európskej únie oznámenie.
                        
                     
                           3.
                        
                        
                           Článok 29 ods. 5 nariadenia sa uplatňuje odo dňa uverejnenia oznámenia uvedeného v odseku 2 v Úradnom vestníku Európskej únie, ak sa v oznámení neuvedie skorší termín, od ktorého sa uplatňuje. Prestane sa uplatňovať odo dňa uverejnenia oznámenia Komisie v Úradnom vestníku Európskej únie, že zaobchádzanie na základe vzájomnosti už nie je zaručené, ak sa v oznámení neuvedie skorší termín, od ktorého sa uplatňuje.“
                        
                     
         
               57.
            
            
               
                  Pravidlo 114 sa mení a dopĺňa takto:
               
               
                           a)
                        
                        
                           V odseku 1 sa písm. d) nahrádza takto:
                           
                                       „d)
                                    
                                    
                                       údaje a súčasti uvedené v pravidle 15 ods. 2 písm. b) až h)“.
                                    
                                 
                     
                           b)
                        
                        
                           V odseku 2 sa úvodná veta nahrádza takto:
                           „Pravidlo 15 ods. 1, 3 a 4 a 16 až 22 platia za predpokladu, že:“.
                        
                     
         
               58.
            
            
               
                  Písm. c) pravidla 122 ods. 1 sa nahrádza takto:
               
               
                           „c)
                        
                        
                           údaje a súčasti uvedené v pravidle 44 ods. 1 písm. a), c), d), e) a f)“.
                        
                     
         Článok 2
   1.   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   2.   V článku 1 sa bod 1 písm. d), body 3, 4 a 7 uplatňujú od 10. marca 2008, rovnako ako druhá časť písm. a) pravidla 83 ods. 1, ktorá sa začína slovom „vrátane“, uvedená v bode 48 článku 1 tohto nariadenia.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2005
      
         
            Za Komisiu
         
         Charlie McCREEVY
         
            člen Komisie
         
      
   
   
      (1)  Ú. v. ES L 11, 14.1.1994 s. 1. Nariadenie zmenené a doplnené nariadením (ES) č. 422/2004 (Ú. v. EÚ L 70, 9.3.2004, s. 1).
   
      (2)  Ú. v. ES L 303, 15.12.1995, s. 1. Nariadenie zmenené a doplnené nariadením (ES) č. 782/2004 (Ú. v. EÚ L 123, 27.4.2004, s. 88).
   
      (3)  Ú. v. ES L 208, 24.7.1992, s. 1.“